[[Fil:Peter Hansen - Goedningssamlerne, DK1.14-B323-P.-.jpg|thumb|Peter Hansen, ''Gødningssamlerne'', 1904, [[Davids Samling]].]]
[[Fil:Peter Hansen - Gødningssamlere på Landevejen til Pompeji.jpg|thumb|Peter Hansen, ''Gødningssamlere på Landevejen til Pompeji'', 1904.<br /> En af de flere versioner Peter Hansen lavede, han skriver til [[Theodor Philipsen]]: "Jeg har malet 5 Studier, men de kommer alle sammen til at ligne Amager, saa jeg maa paa'en igen."<ref>''Kampen om kunsten. Fynboerne'', side 75</ref> ]]
[[Gudmund Hentze]] startede i 1907 en [[Polemik|fejde]] om forskellige kunstneriske opfattelser, kaldet '''bondemalerstriden''', den udkæmpedes i [[Politiken]] fra 14. april til 9. juli 1907. Her forsvarede han sammen med [[Harald Slott-Møller|Harald]] og [[Agnes Slott-Møller]] den forfinede hovedstadskultur mod "bondemalerne" fra [[Fyn]], [[Fynboerne]].<ref>[https://www.kulturarv.dk/kid/VisWeilbach.do?kunstnerId=4861&wsektion=biografi Kunstindeks Danmark &amp; Weilbachs kunstnerleksikon]</ref>
Striden begynder med afvisning af et af [[Gerda Wegener]]s kvindeportrætter på både [[Charlottenborg]] og [[Den Frie Udstilling]]. Portrættet var af forfatter [[Aage Hermann von Kohl]]s hustru, Ellen Levinsen. Foranlediget af denne afvisning skriver Gudmund Hentze en [[kronik]] i [[Politiken]]:<ref name=autogeneret1>''Kampen om kunsten. Fynboerne'', side 73</ref> {{citat|Dansk Foraar. Efter mange Aars Ørkenvandring har der atter vist sig et Foraarstegn i dansk Kunst -   et dygtigt og alvorligt Arbejde af en ung Kunstnerinde, Fru Gerda   Wegener, er bleven hensynløst afvist fra Charlottenborgudstillingens   Censur og derefter stemt ud af den frie Udstillings fast sammenbrændte   Klump af Bondemalere.}}
Hentze nævner i kronikken ud over Wegener tre andre kvindelige malere, [[Bertha Dorph]], Agnes Slott-Møller og [[Juliette Willumsen]]. Disse og Hentze blev isoleret i dansk kunstliv uden for de "accepterede" kunstretninger. Deres kunst fik kritik for at være for dekorativ og monumental i modsætning til det naturalistiske og impressionistiske maleri, som kendetegner Fynboerne.<ref>''Naturen og kunsten. Bondemalerstriden 1907'', side 7</ref>
Kunst Kultur